**Zapisnik 18. seje sveta KS Volčji Potok – Rudnik, ki je bila dne 19.06.2013 ob 19,00 v prostorih doma KS Volčji Potok – Rudnik**

Prisotni: Sršen Franc, Širec Robi, Briški Vera, Repnik Tončka, Budja Nataša

Odsotni: Jerman Samo, Novak Darja.

Dnevni red:

1. Pregled sklepov zadnje seje
2. Kanalizacija in hišne čistilne naprave
3. Tekoča problematika
4. Razno

Točka 1

Sršen Franc pove, da odgovora na dopis glede spremembe namembnosti ceste pri Novak Darji od Občine Kamnik še nismo prejeli.

Glede svečane otvoritve ceste, ki je bila na novo asfaltirana proti hišam Cerar, Burja , Šoštarič, smo se pozanimali na Občini Kamnik, kjer so nam odgovorili, da se otvoritev ceste opravi ob občinskem prazniku občine Kamnik ali pa jo naj sami organiziramo. Svet KS se odloči, da odprtja ceste ne bomo organizirali (zaradi stroškov).

Sršen Franc prebere pismo, ki ga je sestavil Samo Jerman, glede problematike prometa in cest ter ostalih projektov v krajevni skupnosti. Pismo je dobro sestavljeno, lahko se pošlje za objavo v Kamniški Občan. Osebno pa se zglasita pri županu občine Sršen Franc in Briški Vera in mu predstavita cestno problematiko v krajevni skupnosti.

Točka 2

Sršen Franc se je pogovarjal z gospo Stražarjevo na občini Kamnik glede kanalizacije v Volčjem Potoku in Rudniku, saj mora biti urejena do leta 2017 in speljana do vseh hiš. V Rudniku se zaradi neurejenega terena kanalizacija ne bo napeljevala. Zaenkrat ima hišno čistilno samo Repnik Boštjan, vse ostale hiše bodo morale kanalizacijo še urediti sami (hišne čistilne). V letošnjem letu so kanalizacijo dobile hiše Cerar, Burja in Šošterič. Na Občino Kamnik se pošlje dopis oz. celotno poročilo koliko hiš ima urejen priklop kanalizacije, koliko še ne in potem čakamo odgovor s strani Občine. Sršen Franc vodi vso evidenco in dopis pošlje na Občino Kamnik. Obenem se pozanima, koliko bo potrebno plačati za posamezen priklop ali gre denar iz evropskih sredstev (predvsem za hiše Cerar, Burja, Šoštarič – ali

Točka 3

Repnik Tončka opozori na nevarnost pri miniranju pruha. Krajani Rudnika se pritožujejo nad hrupom in potresnimi sunki ter nad tovornjaki, ki vozijo pesek s pruha. Glede hrupa in sunkov se pozanimamo na Občini Kamnik – zadolžen Franc Sršen.

Točka 4

Sršen Franc pove, da je pogostitev krajanov za 1. maj, praznik dela, uspela, krajani so bili zadovoljni.

Pri grbini sredi vasi je odtrgan količek, ki označuje grbino. Na to smo opozorili Občino Kamnik, a še ni zamenjave.

Del denarja, ki ga dobi KS od najema, namenimo za obnovo doma- prebarvanje notranjosti.

Sejo zaključili ob 20,00 uri.

Zapisala:

Nataša Budja

Predsednik KS:

Franc sršen